**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/46-2/2024.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2024. január 16-án 9.00 órakor** megtartott **rendkívüli** **nyilvános** üléséről

**Az ülés helye:** Zánkai Közös Önkormányzati Hivatal

(8251 Zánka, Iskola u. 11.)

**Jelen vannak:** Bíró Imre polgármester

 Hegyiné Havasi Valéria alpolgármester

 Varga József képviselő

**Igazoltan távol:** dr. Temesvári Zsolt

Inhof Tamás képviselők

**Tanácskozási joggal megjelent**:

 dr. Varga Viktória jegyző, jegyzőkönyvvezető

**Bíró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pont kerüljön megtárgyalásra.

A napirendet a képviselő-testület egyhangú szavazással elfogadja.

**Napirend:**

**1) Döntés a Magyar Vitorlás Szövetség együttműködési ajánlatáról az Aktív Turizmus Fejlesztése TOP-PLUSZ¬-6.1.4.-23. pályázat közös megvalósítására**

*Előterjesztő: Bíró Imre polgármester*

**NAPIREND TÁRGYALÁSA**

**1) Döntés a Magyar Vitorlás Szövetség együttműködési ajánlatáról az Aktív Turizmus Fejlesztése TOP-PLUSZ¬-6.1.4.-23. pályázat közös megvalósítására**

*Előterjesztő: Bíró Imre polgármester*

**Bíró Imre polgármester:** Magyar Vitorlás Szövetség a turizmus fejlesztése érdekében kishajós megállópontok kialakítását tervezi a Balaton körül. Az északi parton hat ilyen lenne. Ezek nem nagy hajókra készülnének, hanem kicsikre. A projekt becsült összköltsége bruttó 350 000 000 Ft, ebből Balatonszepezd 7,5 millió Ft-ot kapna. A beruházás megvalósítására a Szepezdfürdői strand nyugati oldalán kerülne sor. A pályázat beadásához konzorciumi megállapodást kell kötni a résztvevőknek. A dokumentumokban vannak olyan részek, amit javítani, módosítani kérnek, ezeket az előterjesztés tartalmazza, mivel elfogadni csak ezekkel a módosításokkal tudják, és az aláírásra is akkor kerülhet sor, ha a javítások megtörténnek. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 3 igen szavazattal – egyhangúlag – az alábbi határozatot hozza:**

**1/2024. (I.16.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a Projektelőkészítési tanulmány –a 4.1. pont előterjesztés szerinti módosítását figyelembe véve–, a Konzorciumi Együttműködési Megállapodás Támogatási kérelem benyújtására és a Konzorciumi Együttműködési Megállapodás Támogatásban részesített projekt megvalósítására –a 3.6. pont előterjesztés szerinti módosítását figyelembe véve– c. dokumentumokban foglaltakkal egyetért és kifejezi szándékát, hogy Balatonszepezd Község Önkormányzata a kizárólagos tulajdonában lévő Szepezdfürdői strand 1458/1 hrsz-ú ingatlanon a Magyar Vitorlás Szövetséggel közösen az Aktív Turizmus Fejlesztése TOP­\_PLUSZ–6.1.4-23 számú pályázaton a tervezett kishajós megállópont létesítésében partnerként vegyen részt.

Felhatalmazza a polgármestert a Konzorciumi Együttműködési Megállapodás Támogatási kérelem benyújtására és a módosított Konzorciumi Együttműködési Megállapodás Támogatásban részesített projekt megvalósítására c. dokumentum aláírására.

Határidő: azonnal

Felelős: polgármester

Több napirendi pont nem lévén Bíró Imre polgármester megköszöni a rendkívüli nyilvános ülésen való részvételt, és azt **9.15** órakor bezárja.

K. m. f.

|  |  |
| --- | --- |
| **Bíró Imre**polgármester | **dr. Varga Viktória**jegyző |